यो सुखद् र न्यायपूर्ण फैसलामा सबैभन्दा बढी जस 'गोविन्दलाई न्याय' अभियानका जुन्को, अजुमा र राजन प्रधानाङ्ग जस्ता स्वयंसेवकलाई जान्छ। जुन्को हासुमीले मलाई भनेकी थिइन्, “हाम्रो अभियानका अधिकांश सदस्यहरू कहिल्यै नेपाल गएका छैनन्, तर उनीहरू यो मुद्दामा किन लागे भने यो जापानको न्याय प्रणालीमा देखिएको विकृतिको ठूलो उदाहरण थियो।” गोविन्द मैनालीको मुद्दाले जापानका पत्रपत्रिका, टीभी र सामाजिक सञ्जालमा नेपालमा भन्दा धेरै बढी प्राथमिकता पाएको छ।
